# El manual de &kstars;

## Introducció

&kstars; us permet explorar el cel nocturn des de la comoditat de la vostra cadira d'ordinador. Proporciona una acurada representació gràfica del cel nocturn en qualsevol data de l'any, des de qualsevol emplaçament a la Terra. Es mostren unes 126.000 estrelles de fins a una magnitud de 9 (100 milions afegint-hi més catàlegs), 13.000 objectes del cel profund (catàlegs Messier, NGC i IC), tots els planetes, el Sol, la Lluna, centenars de cometes i asteroides, la Via Làctia, 88 constel·lacions i línies guia com la de l'equador celest, l'horitzó i l'eclíptica.

Encara que, &kstars; és quelcom més que un simple simulador del cel nocturn. La pantalla proporciona una completa interfície per a un conjunt d'eines que us permetran aprendre una mica més sobre astronomia i el cel nocturn. Hi ha un menú emergent adjuntat a cada objecte mostrat, el qual presenta informació i accions específiques de l'objecte. Els centenars d'objectes inclouen enllaços a pàgines web amb informació i meravelloses imatges obtingudes pel telescopi espacial Hubble i altres observatoris.

Des del menú emergent de cada objecte, podeu carregar la seva finestra d'informació detallada, a on podreu examinar les dades posicionals de l'objecte i consultar una gran quantitat de bases de dades en línia per a dades astronòmiques professionals i referències literàries a sobre de l'objecte. Fins i tot podreu afegir els vostres propis enllaços d'Internet, a més d'imatges i notes, fent de &kstars; un frontal gràfic per a observar els vostres propis registres i anotacions astronòmiques.

La nostra eina Astrocalculadora proporciona accés directe a molts dels algorismes utilitzats pel programa darrere de les escenes, inclosos els convertidors de coordenades i calculadores de temps.

Podeu planejar una sessió d'observació emprant la nostra eina Altitud en funció del temps, la qual representarà les corbes de moviment representant l'altitud en funció del temps per a qualsevol grup d'objectes. Això mateix, tot i que amb més detall, també us proporcionem una eina Què passa aquesta nit? per a resumir-vos què és el que podreu veure des del vostre emplaçament en qualsevol nit que indiqueu. Podeu afegir els vostre objectes favorits a la llista de desitjos per observar utilitzant l'eina Planificador de l'observació, la qual us permetrà planificar les vostres sessions d'observació professionals.

&kstars; també proporciona un Visor del sistema solar, el qual mostra la configuració actual de la majoria de planetes en el nostre sistema solar. També hi ha una Eina Llunes de Júpiter, la qual mostra les posicions de les quatre llunes més grans de Júpiter en funció del temps.

El nostre principal objectiu és el de fer del &kstars; una eina educativa interactiva per a l'aprenentatge de l'astronomia i del cel nocturn. Amb aquesta fi, el Manual de &kstars; inclou el Projecte AstroInfo, el qual consta d'una sèrie d'articles curts i interconnectats sobre temes astronòmics que poden explorar-se mitjançant &kstars;. A més, &kstars; inclou funcions &DBus; que permeten escriure scripts complexos, fent del &kstars; un potent «enginy de demos» per a ús en presentacions escolars o en la il·lustració general de temes astronòmics. D'altra banda, qualsevol eina de terceres parts o en un llenguatge que implementi el &DBus;, es pot emprar per escriure poderosos scripts emprant la API de &DBus; del &kstars;.

Malgrat tot, el &kstars; no és només per a estudiants. Fins i tot podreu controlar telescopis amb el &kstars;, emprant l'elegant interfície i de gran abast del protocol INDI. El &kstars; permet diversos telescopis més comuns incloent la família LX200 de Meade i els GPS de Celestron. També permet càmeres CCD populars, càmeres web, i apuntadors automatitzats. Les ordres simples gira/segueix s'integren directament en el menú emergent de la finestra principal, i el plafó de control INDI proporciona un complet accés a totes les funcions del vostre telescopi. L'arquitectura client/servidor de l'INDI permet controlar qualsevol nombre de telescopis locals o remots emprant una única sessió del &kstars;. Per a usuaris avançats, el &kstars; proporciona Ekos, una completa suite de fotografia astrònoma per a Linux. Ekos es basa en un entorn de treball extensible modular per a realitzar tasques comunes de fotografia astrònoma. Això inclou els GOTO altament precisos amb una resolució d'astrometria, amb capacitat per mesurar i corregir els errors d'alineació polar, capacitats d'enfocament automàtic i auto-guia, i la captura d'una imatge individual o una pila d'imatges amb suport per a la roda de filtres.

Estem molt interessats en rebre els vostres comentaris; si us plau, informeu d'errades o requeriments de característiques a la llista de correu del desenvolupament de &kstars;: kstars-devel@kde.org. També podeu usar l'eina d'informe d'errors automatitzada, accessible des del menú Ajuda.

Traductor de la documentació: &credits.Antoni.Bella;

&underFDL;
&quicktour; &config; &commands; &astroinfo; &tools; &dumpmode; &indi; &faq; &credits; &install; &documentation.index;